**zmluva O DIELO**

uzatvorená medzi

**(\*)**

a

**AGRODRUŽSTVO Krásno**

Táto **zmluva O DIELO** (ďalej aj ako „**Zmluva**“) sa uzatvára v súlade s ustanoveniami zákona č. 513/1991 Zb. Obchodný zákonník medzi nasledujúcimi zmluvnými stranami:

1. **(\*)** so sídlom (\*), Slovenská republika, IČO: (\*), spoločnosť zapísaná v Obchodnom registri (\*), oddiel: (\*), vložka č.: (\*)

(ďalej aj ako „**Zhotoviteľ**“)

a

1. **AGRODRUŽSTVO Krásno,** so sídlom Palárikova 2845/26a, 022 01 Čadca, Slovenská republika, IČO: 36 376 396, spoločnosť zapísaná v Obchodnom registri Okresného súdu Žilina, oddiel: Sro, vložka č.: 10173/L

(ďalej aj ako „**Objednávateľ**“)

(Objednávateľ a Zhotoviteľ ďalej spoločne aj ako „**Zmluvné strany**“ a každý z nich jednotlivo aj ako „**Zmluvná strana**“).

# výklad POJMOV (DEFINÍCIE)

* 1. Pojmy s veľkým začiatočným písmenom použité v tomto texte majú, pokiaľ nie je výslovne uvedené inak, v celom texte nasledovný význam:
		1. „**Cena diela**“ má význam definovaný v bode 4.1 tejto Zmluvy;
		2. „**Deň odovzdania**“ má význam definovaný v bode 3.3 tejto Zmluvy;
		3. „**Dielo**“ má význam definovaný v bode 2.1 tejto Zmluvy;
		4. „**Protokol**“ má význam definovaný v bode 3.3 tejto Zmluvy;
		5. **„Stavebné povolenie“** má význam definovaný v bude 2.3 tejto Zmluvy
		6. „**Vady** má vyznám definovaný v bode 3.4 tejto Zmluvy; a
		7. „**Zmluva**“ znamená táto Zmluva o dielo vrátane akýchkoľvek príloh a dodatkov k nej, ak zo znenia príloh a dodatkov výslovne nevyplýva inak.
	2. Významy ďalších pojmov ako tých, ktoré sú uvedené v bode 1.1 tejto Zmluvy, môžu byť definované aj v iných častiach textu tejto Zmluvy.
	3. Pojmy vyjadrené v jednotnom čísle zahŕňajú aj množné číslo a naopak, pojmy vyjadrené v množnom čísle zahŕňajú aj jednotné číslo.
	4. Pojmy vyjadrené v mužskom rode zahŕňajú aj ženský a stredný rod, pričom pri pojmoch vyjadrených v ženskom alebo strednom rode platí analogicky to isté.
	5. Odkazy na právne predpisy sa v tejto Zmluve vykladajú ako odkazy na príslušné právne predpisy v ich aktuálnom a platnom znení (vrátane zmien a dodatkov platných neskôr).
	6. Táto Zmluva je členená do článkov a bodov výlučne za účelom uľahčenia orientácie a takéto členenie nemá vplyv na konštrukciu alebo výklad tejto Zmluvy.

# PREDMET ZMLUVY

* 1. Predmetom tejto Zmluvy je úprava práv a povinností Zmluvných strán pri vyhotovení diela – „Rekonštrukcia objektov areálu Agrodružstvo v Krásne nad Kysucou: Ustajňovací objekt A – produkčný ovčín č. s. 1547“ realizovaného v katastrálnom území Krásno nad Kysucou, obec Krásno nad Kysucou, okres Čadca, a to na pozemkoch parc. č. KN-C 7420/23, a súčasne parc. č. KN-E 7678, KN-E 7679, KN-E 7644, KN-E 7643, KN-E 7642, KN-E 7641/1, KN-E 7639/1 a KN-E 7638/1 Zhotoviteľom (ďalej aj ako „**Dielo**“).
	2. Dielo je definované projektovou dokumentáciou, krycím listom rozpočtom a výkazom výmer, ktoré tvoria prílohu tejto Zmluvy. Objednávateľ je oprávnený jednostranne zmeniť rozsah Diela, a to aj v priebehu realizácie Diela.
	3. Zmluvné strany berú na vedomie, že Mesto Krásno and Kysucou, ako príslušný stavebný úrad, vedie spojené územné a stavebné konanie pod č. MUKNK-109/2025, ktorého výsledkom bude vydanie stavebného povolenia na stavbu, ktorou je Dielo (ďalej len ako **„Stavebné povolenie“**).
	4. Zhotoviteľ sa zaväzuje vykonať pre Objednávateľa Dielo spôsobom a v rozsahu podľa tejto Zmluvy a vykonané Dielo odovzdať Objednávateľovi za podmienok dohodnutých touto Zmluvou.
	5. Objednávateľ sa zaväzuje za riadne vykonané Dielo zaplatiť Cenu podľa tejto Zmluvy.

# ČAS PLNENIA A ODOVZDANIE DIELA

* 1. Zhotoviteľ sa zaväzuje, že celé Dielo pre Objednávateľa riadne vykoná a odovzdá Objednávateľovi najneskôr dosedemdesiatpäť (75) dní odo dňa nadobudnutia právoplatnosti Stavebného povolenia. V tejto súvislosti sa Zmluvné strany dohodli, že Objednávateľ odovzdá Zhotoviteľovi stavenisko do troch (3) dní odo dňa nadobudnutia právoplatnosti Stavebného povolenia. V rovnakej lehote je Zhotoviteľ povinný začať s realizáciou Diela priamo na mieste realizácie. Pre zamedzenie pochybnostiam sa Zmluvné strany dohodli, že Zhotoviteľ preberá stavenisko v stave ako stojí a leží, teda Objednávateľ nebude povinný pred nástupom Zhotoviteľa na realizáciu prác vykonať nijakú úpravu staveniska, prípadne iné práce s tým spojené, pokiaľ sa na tom Zmluvné strany výslovne nedohodli.
	2. Zmluvné strany sa dohodli, že Objednávateľ je oprávnený vykonávať obhliadku a kontrolu realizácie Diela za prítomnosti Zhotoviteľa na požiadanie kedykoľvek počas realizácie a bezprostredne po realizácii Diela.
	3. Po ukončení Diela bude podpísaný protokolárny zápis o odovzdaní a prevzatí Diela (ďalej aj ako „**Protokol**“), na základe ktorého Zmluvné strany potvrdia odovzdanie a prevzatie Diela. Zhotoviteľ je povinný poskytnúť Objednávateľovi súčinnosť pri odovzdávaní Diela tak, aby sa odovzdanie a podpis Protokolu (ak sú splnené všetky náležitosti) konalo najneskôr do lehoty uvedenej v článku 3.1 Zmluvy. Deň podpisu Protokolu obidvomi Zmluvnými stranami sa považuje za deň odovzdania Diela (ďalej aj ako „**Deň odovzdania**“).
	4. V prípade, ak má Dielo, ktoré chce Zhotoviteľ odovzdať Objednávateľovi, vady alebo nedorobky (ďalej spolu aj ako „**Vady**“), je Zhotoviteľ povinný podpísať Protokol, v ktorom však budú Vady uvedené a bližšie opísané. Zhotoviteľ je povinný odstrániť Vady bezodkladne, najneskôr však do dňa dohodnutého Zmluvnými stranami v Protokole. V prípade, ak má Dielo Vady, ktoré bránia riadnemu užívaniu Diela, je Objednávateľ povinný podpísať Protokol až po ich úplnom odstránení.
	5. Zhotoviteľ je povinný pri odovzdaní Diela odovzdať Objednávateľovi všetky doklady a dokumenty súvisiace so zhotovovaním Diela a Dielom samotným.
	6. Zhotoviteľ nie je v omeškaní s plnením termínu ukončenia Diela v prípade, ak bolo omeškanie objektívne spôsobené v priamej príčinnej súvislosti s dôvodmi tzv. vyššej moci (vojna, mobilizácia, pandémia choroby alebo živelná pohroma).

# CENA A JEJ SPLATNOSŤ

* 1. Zmluvné strany sa dohodli, že cena za zhotovenie Diela je dohodnutá vo výške (\*), **EUR** (suma uvedená bez DPH; ďalej aj ako „**Cena diela**“). Cena za Dielo je konečná a nemenná. V Cene diela je zahrnuté aj prípadné zvýšenie ceny podľa ustanovenia 4.2 tejto Zmluvy.
	2. Cena bola stanovená v rámci procesu obstarávania (\*), a je v súlade s krycím listom rozpočtu, ktorý tvorí prílohu tejto Zmluvy. Zhotoviteľ nie je oprávnený požadovať zvýšenie Ceny diela ani v prípade, že Dielo si vyžaduje vykonanie (dodanie) ďalších položiek alebo položiek v inom rozsahu ako bolo uvedené v rozpočte, teda aj ak sa objaví potreba takých činností, ktoré neboli predvídateľné v čase uzatvorenia tejto Zmluvy, nakoľko Zhotoviteľ bol riadne oboznámený s rozsahom Diela, jeho špecifikáciou, projektovou dokumentáciou a mal možnosť vykonať obhliadku staveniska a miesta vykonania Diela.
	3. Zmluvné strany sa dohodli, že Zhotoviteľ bude uplatňovať Cenu diela na základe záverečného vyúčtovania, a to do 20 dní od dňa úplného dokončenia Diela za predpokladu, že nastal Deň odovzdania, na základe predtým potvrdeného súpisu vykonaných prác potvrdeného Objednávateľom, ktorý tvorí neoddeliteľnú prílohu takto vystavenej faktúry. Pokiaľ sa Zmluvné strany nedohodnú inak, priebežné faktúry a mesačné uplatnenia Ceny diela Zhotoviteľ nie je oprávnený vystavovať.
	4. Z dôvodu právnej istoty Zmluvné strany uvádzajú, že osobou oprávnenou potvrdzovať Zhotoviteľovi jednotlivé súpisy prác a iné podklady k fakturácii v mene Objednávateľa je výlučne štatutárny orgán Objednávateľa alebo ním poverená osoba na základe písomného poverenia.
	5. Objednávateľ je oprávnený, nie však povinný, na požiadanie Zhotoviteľa poskytnúť na jednotlivé čiastkové realizácie Diela primeranú zálohovú platbu na Cenu diela vopred.
	6. Zmluvné strany sa dohodli, že, splatnosť faktúry, ktorou fakturuje Zhotoviteľ Cenu diela bude šesťdesiat (60) dní od jej doručenia Objednávateľovi. Faktúru je možné doručovať taktiež elektronicky na e-mailovú adresu Objednávateľa. V prípade, že predmetná faktúra nespĺňa predpísané formálne náležitosti v zmysle právnych predpisov alebo tejto Zmluvy, alebo neobsahuje vo svojej prílohe podklady v zmysle tejto zmluvy alebo iných dojednaní Zmluvných strán, Objednávateľ je takúto faktúru oprávnený vrátiť a to aj formou emailu, pričom v prípade vrátenia faktúra stráca splatnosť až do momentu, kým nebude Objednávateľovi doručená zo strany Zhotoviteľa faktúra obsahujúca všetky predpísané a dojednané náležitosti a prílohy. Takto doručená opravená faktúra je splatná v novej dobe splatnosti šesťdesiat (60) dní od doručenia opravenej faktúry obsahujúcej všetky náležitosti a prílohy.

# PODMIENKY VYKONANIA DIELA

* 1. Zhotoviteľ je povinný vykonať Dielo na svoje náklady, na svoje nebezpečenstvo a pri dodržiavaní kvalitatívnych a technických podmienok podľa tejto Zmluvy, v súlade so všetkými príslušnými právnymi predpismi, technickými normami, stavebnými štandardmi a normami bezpečnosti práce a ochrany životného prostredia. Zhotoviteľ je povinný využiť všetky svoje odborné znalosti a skúsenosti na to, aby Dielo bolo vykonané riadne a včas. Vo vzťahu k dodávkam vody a elektrickej energie sa Objednávateľ zaväzuje poskytnúť Zhotoviteľovi primeranú súčinnosť, a to formou umožnenia napojenia na tieto siete v mieste realizácie Diela, pričom pokiaľ nebude dohodnuté inak, Objednávateľ túto spotrebu vody a elektrickej energie bude fakturovať podľa skutočného stavu na mesačnej báze formou faktúr splatných v lehote pätnásť (15) dní od doručenia.
	2. Zhotoviteľ je povinný počas realizácie diela viesť stavebný denník a to na dennej báze. Každý denný zápis v stavebnom denníku musí byť potvrdený podpisom zástupcu Objednávateľa.
	3. Zhotoviteľ je povinný pri realizácii Diela konať s potrebnou odbornou starostlivosťou, podľa pokynov Objednávateľa a v súlade s jeho záujmami, ktoré pozná alebo musí poznať.
	4. Zhotoviteľ je oprávnený vykonať Dielo (alebo jeho časť) prostredníctvom tretích osôb – subdodávateľov len po predchádzajúcom súhlase Objednávateľa, pričom v takom prípade zodpovedá Objednávateľovi tak, ako by Dielo vykonával sám.
	5. Zhotoviteľ sa zaväzuje upozorniť Objednávateľa na prípadnú hroziacu škodu a urobiť aj nevyhnutné opatrenia na jej odstránenie, pokiaľ škoda bezprostredne hrozí.
	6. Zmluvné strany sa dohodli, že Zhotoviteľ na Dielo poskytuje záruku v trvaní dvadsaťštyri (24) mesiacov od Dňa odovzdania.
	7. V prípade omeškania Zhotoviteľa s realizáciou Diela alebo ktorejkoľvek jeho časti v rozpore s dojednaniami tejto Zmluvy alebo pokynmi Objednávateľa má Objednávateľ voči Zhotoviteľovi právo využiť nárok na zmluvnú pokutu vo výške 1 % z celkovej Ceny diela za každý deň omeškania až do skutočného Dňa odovzdania. Zároveň tým nie je dotknuté právo Objednávateľa odstúpiť od Zmluvy v celom alebo čiastočnom rozsahu pri závažnom porušení Zmluvy zo strany Zhotoviteľa. Pre zamedzenie pochybnostiam sa závažným porušením Zmluvy rozumie každé porušenie povinností Objednávateľa, na ktorého odstránenie bol Objednávateľ Zhotoviteľom vyzvaný a neurobil tak ani v dodatočnej lehote určenej v danej výzve Zhotoviteľom.

# DORUČOVANIE

* 1. Akékoľvek a všetky oznámenia (alebo iné dokumenty) medzi Zmluvnými stranami, týkajúce sa tejto Zmluvy, alebo ktoré majú byť dané podľa tejto Zmluvy, musia mať písomnú formu a považujú sa za riadne doručené, ak ich príslušná Zmluvná strana doručí druhej Zmluvnej strane, ktorá je adresátom, akýmkoľvek z nasledovných spôsobov:
		1. osobným doručením Zmluvnej strane;
		2. zaslaním doporučenou poštou Zmluvnej strane; a
		3. zaslaním kuriérskou službou.
	2. Bežná komunikácia medzi Zmluvnými stranami môže prebiehať telefonicky alebo prostredníctvom e-mailových správ.
	3. Všetky oznámenia podľa Zmluvy sa uskutočnia v slovenskom jazyku, pokiaľ nebude medzi Zmluvnými stranami dohodnuté inak.
	4. Oznámenia podľa bodov 6.1.1 až 6.1.2 vyššie sú považované za doručené momentom ich prevzatia alebo odmietnutia prevzatia. Oznámenia podľa bodu 6.1.1 vyššie sú považované za doručené taktiež v deň, kedy sa riadne odoslaná zásielka podľa tejto Zmluvy vráti odosielateľovi ako neprevzatá v odbernej lehote, ktorá nesmie byť kratšia ako desať (10) dní alebo nedoručená z iného dôvodu na strane adresáta.
	5. Pri dokazovaní doručenia je potrebné preukázať, že doručenie sa uskutočnilo alebo že obálka obsahujúca oznámenie alebo iný dokument boli riadne adresované a odovzdané na poštu ako doporučená poštová zásielka, resp. kuriérovi.
	6. Oznámenia budú doručované na adresy uvedené v záhlaví Zmluvy a v prípade, že Zmluvná strana písomne oznámi inú adresu, na takúto inú adresu, avšak vždy iba v rámci Slovenskej republiky.
	7. Kontaktnými osobami pre plnenie záväzkov z tejto Zmluvy, najmä však realizáciu Diela sú za Zmluvné strany nasledovné osoby:

Za Zhotoviteľa:

(\*), email: (\*),, tel. č. (\*),

Za Objednávateľa:

p. Kristína Krištiaková, email: kristina.kristiakova@krasnopark.sk, tel. č. 0914 180 252

# ZÁVEREČNÉ USTANOVENIA

* 1. Táto Zmluva nadobúda platnosť a účinnosť dňom jej podpísania oboma Zmluvnými stranami.
	2. Akékoľvek dodatky a zmeny tejto Zmluvy sú platné len v písomnej forme, po ich odsúhlasení a podpísaní oboma Zmluvnými stranami.
	3. Akékoľvek dodatky a zmeny tejto Zmluvy sú platné len v písomnej forme, po ich odsúhlasení a podpísaní oboma Zmluvnými stranami.
	4. Ak by sa jednotlivé ustanovenia tejto Zmluvy celkom alebo čiastočne stali neúčinnými alebo ak v tejto Zmluve niektoré ustanovenie celkom chýba, nie je tým dotknutá účinnosť ostatných ustanovení. Namiesto neúčinného alebo chýbajúceho ustanovenia dohodnú Zmluvné strany také účinné ustanovenie, ktoré čo najviac zodpovedá zmyslu a účelu neúčinného alebo chýbajúceho ustanovenia.
	5. Zmluvné strany súhlasia s tým, že oprávnení zamestnanci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči Zhotoviteľovi kontrolu/audit obchodných dokumentov a vecnú kontrolu v súvislosti s realizáciou zákazky a zhotoviteľ je povinný poskytnúť súčinnosť v plnej miere.
	6. Práva a povinnosti Zmluvných strán neupravené touto Zmluvou sa spravujú Obchodným zákonníkom a platnými právnymi predpismi Slovenskej republiky.
	7. Zmluvné strany vyhlasujú, že ich zmluvná voľnosť nebola žiadnym spôsobom obmedzená, že táto Zmluva nebola uzavretá v tiesni za nápadne nevýhodných podmienok a ani v omyle.
	8. Zmluvné strany vyhlasujú, že sú plne spôsobilí k právnym úkonom, že text tejto Zmluvy určitým a zrozumiteľným vyjadrením ich vážnej a slobodnej vôle byť ňou viazaní, a že si Zmluvu pred jej podpisom prečítali, tejto v celom rozsahu porozumeli a na znak súhlasu s jej obsahom k nej pripájajú svoje vlastnoručné podpisy.
	9. Táto Zmluva je vyhotovená v dvoch (2) rovnopisoch, jeden (1) rovnopis pre Zhotoviteľa a jeden (1) rovnopis pre Objednávateľa.
	10. Neoddeliteľnou súčasťou tejto Zmluvy sú jej nasledovné prílohy:

Príloha č. 1: projektová dokumentácia

Príloha č. 2: krycí list rozpočtu

Príloha č. 3: výkaz výmer

Príloha č. 4: zoznam subdodávateľov

**PODPISY ZMLUVNÝCH STRÁN**

|  |  |
| --- | --- |
| **ZHOTOVITEĽ**V \_\_\_\_\_\_\_ dňa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_konateľ |  |
| **OBJEDNÁVATEĽ**V \_\_\_\_\_\_\_\_\_\_\_\_ dňa \_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**AGRODRUŽSTVO Krásno**Pavol Marec, predseda družstva |  |

**Zoznam subdodávateľov**

Názov:

Sídlo:

IČO:

*Zhotoviteľ vyberie z možností a) alebo b), nehodiace sa prečiarkne alebo vymaže*

**a)**

týmto vyhlasuje, že predmet zákazky/Zmluvy o dielo **„Rekonštrukcia objektov areálu Agrodružstvo v Krásne nad Kysucou: Ustajňovací objekt A – produkčný ovčín č. s. 1547“** dodá objednávateľovi bez subdodávateľov.

**b)**

|  |  |  |  |  |
| --- | --- | --- | --- | --- |
| p.č. | Názov firmy a sídlo subdodávateľa, IČO | Údaje o osobe oprávnenej konať za subdodávateľa (meno a priezvisko, adresa pobytu, dátum narodenia) | Predmetysubdodávok | Podiel na celkovom objeme (%) |
|  |  |  |  |  |
|  |  |  |  |  |
|  |  |  |  |  |

V ..................................., dňa....................2025

 ..................................................................

 Podpis oprávnenej osoby zhotoviteľa